**Pilt, millel on kujutatud tekst, Font, visand, Graafika

Kirjeldus on genereeritud automaatselt**

EELNÕU

02.04.2025

MÄÄRUS

**Majandus- ja infotehnoloogiaministri 26. juuni 2024. a määruse nr 20 „Teadus- ja arendustegevuse toetuse andmise ja kasutamise tingimused ja kord“ muutmine**

Määrus kehtestatakse riigieelarve seaduse § 531 lõike 1 alusel.

Majandus- ja infotehnoloogiaministri 26. juuni 2024. a määruses nr 20 „Teadus- ja arendustegevuse toetuse andmise ja kasutamise tingimused ja kord“ tehakse järgmised muudatused:

**1)** paragrahvi 1 tekst sõnastatakse järgmiselt:

„(1) Toetuse abil viiakse ellu riigi eelarvestrateegia tulemusvaldkonna „Teadus- ja arendustegevus ja ettevõtlus” programmide ja Majandus- ja Kommunikatsiooniministeeriumi (edaspidi *ministeerium*) valitsemisala vastutusvaldkondade (edaspidi *vastutusvaldkond*) eesmärke.

(2) Määruse alusel toetuse taotlemise, määramise ja hindamisega seotud teavet ja dokumente esitatakse ning toimetatakse elektrooniliselt kätte Eesti Teadusinfosüsteemi kaudu.

(3) Toetuse tagasinõudmisega seotud dokumente toimetatakse elektrooniliselt kätte toetuse saaja elektronposti aadressil.”;

**2)** paragrahvi 2 punkt 3 sõnastatakse järgnevalt:

“3) partner on juriidiline isik, kelle töötaja osaleb projektis ning kelle tegevusi rahastatakse toetusest;”

**3)** paragrahvi 2 punktid 4 ja 7 tunnistatakse kehtetuks;

**4)** paragrahvi 6 tekst sõnastatakse järgmiselt:

“Toetust antakse vastutusvaldkondade alusuuringute, rakendusuuringute ja eksperimentaalarenduse tegemisele.”

**5)** paragrahvi 8 lõige 5 tunnistatakse kehtetuks;

**6)** paragrahvi 9 lõige 1 sõnastatakse järgmiselt:

“(1) Taotleja on juriidiline isik, kelle töötaja osaleb projektis.”;

**7)** paragrahvi 10 lõige 2 sõnastatakse järgmiselt:

„(2) ETAG kooskõlastab ministeeriumiga taotlusvormi enne selle avaldamist Eesti Teadusinfosüsteemis.“;

**8)** paragrahvi 10 lõikes 3 punkt 5 sõnastatakse järgmiselt:

“5) projekti elluviimises osaleva füüsilise isiku nimi, pädevus, roll ja vastutusvaldkond projektis;”;

**9)** paragrahvi 10 lõiget 3 täiendatakse punktidega 8 ja 9 järgmises sõnastuses:

„8) kinnitus, et taotleja ja partner vastavad määruses sätestatud nõuetele;

9) kinnitus taotluses märgitud andmete õigsuse kohta.”;

**10)** paragrahv 12 lõikes 3 asendatakse sõna “esitamist” sõnaga “rahuldamist.”

**11)** paragrahv 19 punkt 3 tunnistatakse kehtetuks;

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas

Kantsler